Tongatapua zapornio

La Tongatapua zapornio (laŭ la latinlingva scienca nomo Zapornia tabuensis, kaj ankaŭ Senmakula zapornio) estas malgranda akvobirdo de la familio de Raledoj kaj ordo de Gruoformaj. Ĝi estas amplekse distribuata specio loĝanta el Filipinoj, Nov-Gvineo, Aŭstralio, Nov-Zelando tra suda Pacifiko ĝis Markizinsuloj sudorienten laŭlonge de la insulĉeno Tuamotu ĝis la insulo Pitcairn Oeno.

Taksonomio
La Tongatapua zapornio estis formale priskribita en 1789 fare de la germana natursciencisto Johann Friedrich Gmelin en sia reviziita kaj etendigita eldono de la verko de Carl Linnaeus nome Systema Naturae. Li metis ĝin kun aliaj aloj en la genron Rallus kaj stampis la duvortan nomon Rallus tabuensis. La rakonto de Gmelin estis prenita el tiu pri "Tabuan rail" kiu estis priskribita en 1785 fare de la angla ornitologo John Latham en sia libro A General Synopsis of Birds. La priskribo de Latham estis probable bazita sur plato pentrita de la germana natursciencisto Georg Forster kiu akompanis la britan esploriston James Cook en lia dua navigado tra la Pacifika Oceano. La genro nomo estas preskaŭ anagramo de la genro Porzana kiu estis enkondukita de la franca ornitologo Louis-Pierre Vieillot. La specifa epiteto tabuensis devenas el Tongatapu, Tongo, nome la tipa loko. 

La Tongatapua zapornios estis dekomence metita en la genron Porzana sed ĝi estis poste atribuita al la genron Zapornia kiu estis enkondukita en 1816 fare de William Elford Leach. La specio estas monotipa: oni ne agnoskis subspecion.

Aspekto
Kiel plenkreskulo la senmakula ralo povas atingi longon de 17 – 20 cm; enverguron de 26 – 29 cm; kaj povas pezi inter 40 kaj 50 g. La kapo, kaj kolo de la senmakula ralo estas de bluecgriza ardeza koloro. Kelkaj ankaŭ havas fojfoje helgrizan aŭ blankecan makulon sur la mentono, kiu povas etendiĝi laŭ la gorĝo. La dorso, la eksteraj flugiloj kaj internaj flugiloj havas malhele ruĝecbrunan koloron kiu poste paliĝas al malhele nigrecbruna sur la vostoplumoj. Ankaŭ la malsupra flanko de la senmakula ralo estas bluecgriza kiu poste transiras al nigrecgriza sur la malsupra flanko de la vostoplumoj. Ĝia beko estas nigra, kaj ĝiaj okulirisoj estas tre ruĝaj kiuj akre kontrastas kun la kapo. La kruroj kaj piedoj estas ruĝec-rozkoloraj. Al Senmakula ralo mankas ajna evidenta seksa duformismo, kio malfaciligas distingi inter masklo kaj ino.

 Referencoj 

Kategorio:Raledoj
Kategorio:Birdoj de Oceanio